
Text rozhodnutia
Súd: Krajský súd Bratislava Spisová značka: 9Co/341/2011 Identifikačné číslo súdneho spisu: 1011899570 Dátum vydania rozhodnutia: 08. 12. 2011 Meno a priezvisko sudcu, VSÚ: JUDr. Roman Huszár ECLI: ECLI:SK:KSBA:2011:1011899570.1 Uznesenie Krajský súd v Bratislave v právnej veci navrhovateľa: I. V., Z. V. M. O.. X, V., P. V. V. H.. Č.. XX, V., zastúpený advokátom JUDr. Zoltánom Ludikom, Advokátska kancelária Detvai Ludik Udvaros so sídlom Cukrová 14, Bratislava, proti odporcom: 1./ L. M., P. V., E. F., Z. V. U. XX, V., Z. Č. V. XXXX S. F. L. E., T. R. XXXXX H., zastúpená Advokátskou kanceláriou Balcar Polanský Eversheds s.r.o., so sídlom Šafárikovo námestie 4, Bratislava, IČO: 35 909 331, 2./ R. G., V. V. H. X, F., U., 3./ C.. P. Š., Z. V. M. O.. X, V., 4./ C.. U. Š., E. M., Z. V. M. O.U.. X, V., odporcovia 3./, 4./ zastúpení advokátom JUDr. Jozefom Markom, Karpatská 18, Bratislava, 5./ C.. U. L., E. Č., Z. V. M. XX, V., zastúpená Martinom Janečkom, bytom Kukučínová 46, Bratislava, o určenie neplatnosti právnych úkonov, určenie vlastníckeho práva k nehnuteľnostiam a priznaní odmeny za preklad, na odvolanie prekladateľa proti uzneseniu Okresného súdu Bratislava V zo dňa 31. mája 2011 č.k. 8 C 72/2002-694 v pomere hlasov 3 : 0 takto r o z h o d o l : Odvolací súd napadnuté uznesenie súdu prvého stupňa z m e ň u j e tak, že priznáva prekladateľovi Dr. Ing. Jurajovi Szalayovi, PhD., trvale bytom Lermontovova 11, 81105 Bratislava 15 odmenu za preklad : - tarifná odmena (87 strán prekladu á 19,92 eura, t.j.1.733,04 eura : 2) ..... 866,62 eura - paušálne výdavky (9 ks x 2 x 2,66 eura, t.j. 47,88 eura + 87 strán x 0,10 eura) ............................................................................... 56,58 eura ___________________________________________________________________________ Odmena spolu ..................................... 923,20 eura Odvolací súd upravuje súdu, aby po právoplatnosti tohto uznesenia vyplatila prekladateľovi odmenu vo výške 923,20 eura zo štátnych finančných prostriedkov na účet prekladateľa, Č.. Ú.Z.: XXXXXXXXXX/ XXXX, C. F. XXXX XXXX XXXX XXXX XXXX, V. F.: Z. V., R..F.., I.., V. P., F. N.: Z.. o d ô v o d n e n i e : Napadnutým uznesením súd prvého stupňa rozhodol, že priznáva prekladateľovi Dr. Ing. Jurajovi Szalayovi, PhD., trvale bytom Lermontovova 11, 81105 Bratislava 15 tlmočné za preklad: rozsudku č.k. 8C/72/2002-426 zo dňa 12.12.2008; odvolania odporcov 3./ a 4./ ; odvolania odporkyne 1./ ; uznesenia č.k. 8C/72/2002-458 zo dňa 29.01.2009; výzvy na vyjadrenie k odvolaniu zo dňa 09.02.2009; vyjadrenia odporcov 3./ a 4./ doručeného súdu dňa 24.02.2009; odvolania navrhovateľa ; vyjadrenia navrhovateľa k odvolaniu odporcu 1./, 3./, 4./ ; vyjadrenia odporcu 1./ k odvolaniu odporcov 3./, 4./ a to z jazyka slovenského do jazyka maďarského, ktoré bolo vyúčtované faktúrou č. 20/2010 vystavenou dňa 05.03.2011 vo výške : 0,-Sk. Hotové výdavky: písomné vyhotovenie prekladateľského 9 ks x 2x 2,66 €, t.j. 47,88 €, vyhotovenie jedného čiernobieleho listu písomne podaného prekladateľského úkonu vo výške 0,10 € za formát A4 ( 87 strán á 0,10 € ), t.j. 8,70 €. Spolu 56,58 € slovom: (päťdesiatšesť eur päťdesiatosem centov). Ďalej prvostupňový upravil učtáreň súdu, aby po právoplatnosti tohto uznesenia vyplatila prekladateľovi tlmočné vo výške 56,58 € zo štátnych finančných prostriedkov na účet prekladateľa, Č.. Ú.: XXXXXXXXXX/XXXX, C. F. XXXX XXXX XXXX XXXX XXXX, V. F.: Z. V., R..F.., I.., V. P., F. N.: Z.. Svoje rozhodnutie prvostupňový súd odôvodnil ustanoveniami § 3 ods. 5, písm. b) zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov, keď nepriznal prekladateľovi vyúčtovanú odmenu v zhode s jej vyúčtovaním vzhľadom k tomu, že prekladateľ odovzdal požadovaný preklad oneskorene (po viac ako desiatich mesiacoch od uplynutia súdom poskytnutej lehoty), pričom tvrdenia o tom, že bol dlhodobo chorý a mal technické problémy s počítačom, na ktoré dôvody sa odvolával v reakciách na urgencie súdu ani nijako nepreukázal. Súd mu v zmysle vyššie citovaného zákonného ustanovenia nepriznal ním uplatnenú tarifnú odmenu vo výške 2.709,12 € (136 normostrán x 19,92 €) a priznal mu len hotové výdavky vyčíslené vo výroku rozhodnutia v zmysle § 14 ods. 3, písm. a), b) vyhlášky MS SR č. 491/2004 Z.z. o odmenách, náhradách výdavkov a náhradách za stratu času pre znalcov, tlmočníkov a prekladateľov v znení neskorších predpisov. Proti tomuto uzneseniu podal v zákonom stanovenej lehote odvolanie prekladateľ, ktorý žiadal priznať odmenu tak ako ju vyčíslil. Poukázal na to, že za prekladateľa bol ustanovený bez predchádzajúcej konzultácie, poskytnutia zálohy. Keďže rozsah prekladu bol určený 136 normostranami, súdu písomne dňa 15.6.2010 oznámil, že nie je možné preklad v súdom stanovenej lehote vykonať a to aj z dôvodu, že v tom čase vykonával preklady aj napr. pre GP SR a pre iné súdy, pričom rozsah týchto prekladov bol ako 1400 strán. Ďalej uviedol, že dňa 30.11.2010 oznámil súdu, že musí začať preklad odznovu z dôvodu pokazenia počítača a tiež že má zdravotné problémy, v dôsledku ktorých bol od 12.1.2009 do 25.1.2010 práceneschopný, niekoľkokrát hospitalizovaný a operovaný a opätovne práceneschopný od 12.1.2011 do 10.2.2011. Namietal, že mu za oneskorený preklad bola uložená poriadková pokuta vo výške 200,- €, ktorú mu súd na základe odvolania, ku ktorému pripojil doklady o práceneschopnosti a o technickej poruche počítača, nakoniec neuložil, keď považoval odvolanie za dôvodné a preto nepriznanie odmeny je v rozpore s tým, čo uviedol prvostupňový súd v uznesení, ktorým rozhodol o neuložení poriadkovej pokuty. Navrhovateľ ani odporcovia sa k odvolaniu tlmočníka písomne nevyjadrili. Odvolací súd preskúmal a prejednal vec v napadnutej časti v zmysle § 212 ods. 1 O.s.p., bez nariadenia odvolacieho pojednávania (§ 214 ods. 2 O.s.p.) a dospel k záveru, že napadnuté uznesenie je potrebné zmeniť, keďže nie sú splnené podmienky na jeho potvrdenie ani na jeho zrušenie. Po oboznámením sa s obsahom spisu odvolací súd zistil, že uznesením č.k. 8C/72/2002-500 zo dňa 19.2.2010, ktoré prevzal dňa 15.3.2010, prvostupňový súd ustanovil za prekladateľa Dr. Ing. Juraja Szalaya, PhD. na preklad písomností z jazyka slovenského do jazyka maďarského a to v lehote 20 dní. Dňa 3.5.2010 bol predkladateľ vyzvaný, aby oznámil, v akom štádiu je vypracovanie prekladu písomností. Dňa 15.6.2010 bolo súdu doručené podanie, v ktorom oznámil, že na preklade požadovaných písomností pracuje a tento zašle súdu do polovice mesiaca júl 2010, keď zároveň uviedol, že bol na preklad zaviazaný bez predchádzajúcej konzultácie, bez poskytnutia zálohy na vyhotovenie prekladu a že preklad obsahuje viac ako 60 strán, ktorý nie je možné v stanovenej lehote vypracovať. Dňa 27.9.2010 prvostupňový súd opätovne vyzval prekladateľa, aby oznámil, v akom štádiu je vypracovanie prekladu písomností. Predmetnú výzvu prevzal dňa 5.10.2010, pričom súdu nezaslal ani požadovaný preklad a ani neoznámil dôvod neodovzdania požadovaného prekladu. Opätovne bol pod hrozbou uloženia poriadkovej pokuty vyzývaný dňa 4.11.2010. Výzvu prevzal dňa 16.11.2010 a dňa 30.11.2010 zaslal súdu mailové podanie, v ktorom uviedol, že po dlhodobej chorobe a po odstránení technickej poruchy na PC mu odišla základová doska, pričom preklad dokončí a odovzdá do týždňa. Uznesením č.k. 8C/72/2002-517 zo dňa 8.2.2011 súd uložil prekladateľovi poriadkovú pokutu vo výške 200 €, ktoré uznesenie prevzal dňa 16.2.2011 a dňa 9.3.2011 bol súdu doručený požadovaný preklad spolu aj s vyúčtovaním odmeny. Vzhľadom na vyššie uvedené skutočnosti je nesporné, že predkladateľ vykonal úkon oneskorene, ale z časti aj z objektívnych dôvodov (práceneschopnosť, porucha počítača, iná pracovná zaťaženosť rozsah prekladateľských úkonov) a celkové nepriznanie tarifnej odmeny, ako to konštatoval prvostupňový súd, v danom prípade neobstojí, keď v danom prípade podľa názoru odvolacieho súdu prichádza do úvahy len primerané zníženie tarifnej odmeny. Podľa § 3 ods. 5, písm. b) zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov v platnom znení, tarifná odmena sa zníži alebo neprizná, ak znalec, tlmočník alebo prekladateľ vykonal úkon oneskorene, neúčelne alebo nekvalitne. Podľa § 10 ods. 1, písm. b) vyhlášky MS SR č. 491/2004 Z.z. o odmenách, náhradách výdavkov a náhradách za stratu času pre znalcov, tlmočníkov a prekladateľov v znení neskorších predpisov, tarifná odmena za preklad je za každú aj začatú stranu prekladu medzi slovenským jazykom a inými európskymi jazykmi 19,92 eura. Podľa § 10 ods. 5 citovanej vyhlášky jedna strana prekladu je písacím strojom alebo textovým editorom písaný text obsahujúci 30 riadkov, každý so 60 znakmi v riadku vrátane medzier, alebo 1 800 znakov na jednej strane textu. Každá posledná neúplná strana a každá jedna samostatná neúplná strana alebo listina v rozsahu menšom, ako je jedna strana, sa považujú za jednu celú stranu. Podľa § 14 ods. 3, písm. a) citovanej vyhlášky znalec a prekladateľ môže od zadávateľa požadovať paušálnu náhradu za každé písomné vyhotovenie znaleckého úkonu alebo prekladateľského úkonu vo výške 2,66 eur; rovnaká náhrada sa vzťahuje aj na každé vyhotovenie v elektronickej forme. Podľa § 14 ods. 3, písm. b) citovanej vyhlášky znalec a prekladateľ môže od zadávateľa požadovať paušálnu náhradu za vyhotovenie jedného čiernobieleho listu písomne podaného znaleckého úkonu alebo prekladateľského úkonu vo výške 0,10 eur za formát A4 a 0,20 eur za formát A3. V danom prípade prekladateľ vyhotovil preklad písomností (rozsudku č.k. 8C/72/2002-426; odvolania odporcov 3./ a 4./; odvolania odporkyne 1./; uznesenia č.k. 8C/72/2002-458; výzvy na vyjadrenie k odvolaniu zo dňa 09.02.2009; vyjadrenia odporcov 3./ a 4./ doručeného súdu dňa 24.02.2009; odvolania navrhovateľa; vyjadrenia navrhovateľa k odvolaniu odporcu 1./,3./,4./; vyjadrenia odporcu 1./ k odvolaniu odporcov 3./, 4./) a to z jazyka slovenského do jazyka maďarského. Jedná sa celkovo 9 prekladateľských úkonov, ktoré boli vyhotovené v dvoch kópiach a celkovo 87 strán prekladu. V prípade riadneho vykonania prekladateľského úkonu by v zmysle vyššie citovaných ustanovení vyhlášky MS SR č. 491/2004 Z.z. potom prináležala predkladateľovi tarifná odmena vo výške 1.733,04 eura ( 87 strán x 19,92 eura) a paušálne výdavky 56,58 eura (9 ks x 2 x 2,66 erua , t.j. 47,88 eura + 87 strán x 0,10 eura). Odvolací súd vzhľadom na oneskorený výkon prekladateľského úkonu znížil v zmysle § 3 ods. 5, písm. b) zákona č. 382/2004 Z.z. tarifnú odmenu na polovicu, t.j. priznal tarifnú odmenu vo výške 866,52 eura (1.733,04 eura : 2) a napadnuté uznesenie v zmysle § 220 O.s.p. zmenil tak, ako je uvedené vo výrokovej časti tohto rozhodnutia. Poučenie: Proti tomuto uzneseniu nie je možné podať odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2011:1011899570.1 (dáta aktuálne k 10. 11. 2026). Záväzné je znenie zverejnené súdom.




